L'article 32.1 de la Llei 22/2002, de 12 de juliol, de confraries de pescadors, i l'article 12.1 del Decret 96/2012, de 4 de setembre, sobre el procediment electoral de les confraries de pescadors i de les seves federacions, determinen que correspon al conseller o la consellera d'Agricultura, Ramaderia, Pesca, Alimentació i Medi Natural la convocatòria del procés electoral per a la provisió dels càrrecs dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors per mitjà d'una ordre que ha de fixar el calendari de les eleccions.
El calendari del procés electoral, en les seves fases successives, fixa els dies concrets dels actes que formen part del procés tenint en compte els diferents supòsits que es poden donar en funció de l'existència o inexistència de reclamacions i recursos.
En conseqüència, fent ús de les atribucions que m'han estat conferides,
Es convoquen eleccions per a la provisió dels càrrecs dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors d'acord amb l'article 32.1 de la Llei 22/2002, de 12 de juliol, de confraries de pescadors, i l'article 2.1 del Decret 96/2012, de 4 de setembre, sobre procediment electoral de les confraries de pescadors i de les seves federacions.
El procés electoral comença el dia 17 de setembre de 2012 i s'ha de dur a terme segons el calendari que s'estableix a l'annex d'aquesta Ordre.
El procés electoral es regeix per la Llei 22/2002, de 12 de juliol, de confraries de pescadors; pel Decret 96/2012, de 4 de setembre, sobre el procediment electoral de les confraries de pescadors i de les seves federacions; per aquesta Ordre, complementàriament pels estatuts de les confraries de pescadors i els de les seves Federacions i supletòriament per la Llei orgànica 5/1985, de 19 de juny, sobre règim electoral general i les seves modificacions posteriors.
3.1 El nombre de càrrecs a elegir per a cada òrgan de govern de les confraries de pescadors és el que determinen els seus estatuts, d'acord amb els articles 11.3 i 13.1 de la Llei 22/2002, de 12 de juliol, de confraries de pescadors.
3.2 El nombre de càrrecs a elegir a cada federació territorial i a la Federació Nacional Catalana de Confraries de Pescadors és el que determinen els estatuts corresponents, d'acord amb els articles 29.3 i 30.4 de la Llei 22/2002, de 12 de juliol, de confraries de pescadors.
3.3 Els capítols de cada confraria de pescadors i els presidents o les presidentes de les federacions territorials i de la Federació Nacional Catalana de Confraries de Pescadors han de comunicar a la Direcció General de Pesca i Afers Marítims, un cop publicada aquesta Ordre, els membres dels comitès electorals, el Pla electoral, que inclou l'organigrama, d'acord amb els articles 13 i 14 del Decret 96/2012, de 4 de setembre, sobre el procediment electoral de les confraries de pescadors i de les seves federacions.
4.1 La Junta Electoral té la seu a la Direcció General de Pesca i Afers Marítims del Departament d'Agricultura, Ramaderia, Pesca, Alimentació i Medi Natural i està formada pels membres que estableix l'article 6.2 del Decret.
96/2012, de 4 de setembre, sobre el procediment electoral de les confraries de pescadors i de les seves federacions
4.2 Els comitès electorals i les meses electorals de cada confraria de pescadors, de les seves federacions territorials i de la Federació Nacional Catalana de Confraries de Pescadors tenen la seu a la corresponent confraria de pescadors o a les seus socials de les federacions territorials o de la Federació Nacional Catalana de Confraries de Pescadors, i estan formats pels membres que determinen els articles 6.3 i 6.5, del Decret 96/2012, de 4 de setembre, sobre el procediment electoral de les confraries de pescadors i de les seves federacions respectivament.
L'horari de les votacions per elegir els càrrecs dels òrgans de govern de cada confraria, de les seves federacions territorials i de la Federació Nacional Catalana de Confraries de Pescadors és determinat pels comitès electorals, de conformitat amb l'article 8.f) del Decret 96/2012, de 4 de setembre, sobre el procediment electoral de les confraries de pescadors i de les seves federacions.
Quan es puguin fer simultàniament actuacions o reduir els terminis previstos, perquè no s'han presentat reclamacions o recursos, la Junta Electoral pot prendre els acords necessaris per readaptar el calendari previst en l'annex d'aquesta Ordre.
Si el dia de la votació cau en dissabte i és festiu, la votació s'efectua el divendres anterior o el dilluns posterior.
En aquest cas els comitès electorals afectats ho han de comunicar a la Junta Electoral.
Les resolucions dels comitès electorals i de la Junta Electoral s'han de notificar el mateix dia que es dicten.
Aquesta Ordre entra en vigor el mateix dia de la seva publicació al Diari Oficial de la Generalitat de Catalunya.
Barcelona, 10 de setembre de 2012
Calendari per a les eleccions a confraries de pescadors, les seves federacions territorials i la Federació Nacional Catalana de Confraries de Pescadors
—1 Elecció dels membres de la Junta General de les Confraries de Pescadors
Publicació de l'ordre de convocatòria i comença el procediment electoral.
El capítol de cada confraria comunica a la Direcció General de Pesca i Afers Marítims els membres dels comitès electorals i el Pla electoral que ha de contenir l'organigrama.
Constitució de la Junta Electoral i dels comitès electorals de cada confraria.
El capítol de cada confraria tramet el cens provisional a la Junta Electoral.
El mateix dia els comitès electorals trameten el cens provisional per a la seva exposició pública als serveis territorials i centrals del Departament d'Agricultura, Ramaderia, Pesca, Alimentació i Medi Natural i a la Junta Electoral.
Del 20 al 24 de setembre de 2012
Exposició pública del cens provisional als llocs indicats en el Decret 96/2012, de 4 de setembre, sobre el procediment electoral de les confraries de pescadors i de les seves federacions.
Termini màxim per presentar reclamacions al cens provisional davant els comitès electorals.
Darrer dia per resoldre les reclamacions al cens provisional per part dels comitès electorals.
Termini màxim per interposar recurs davant la Junta Electoral contra la resolució dels comitès electorals.
Termini màxim per a la publicació del cens definitiu.
Termini màxim per presentar candidatures davant els comitès electorals.
Els comitès electorals fan la proclamació provisional de candidats.
Termini màxim per presentar reclamació davant del Comitè Electoral.
Termini màxim per resoldre la reclamació pel Comitè Electoral.
En el cas que preveu l'article 16.2 del Decret 96/2012, de 4 de setembre, sobre procediment electoral de les confraries de pescadors i de les seves federacions, les persones candidates definitives són proclamades electes.
Termini màxim per resoldre el recurs per la Junta Electoral.
En el cas que no es presenti reclamació, proclamació definitiva de candidats.
Proclamació definitiva de persones candidates, si s'ha presentat recurs.
Constitució de les meses electorals.
Dia de la votació a totes les confraries de pescadors, escrutini, proclamació provisional de persones electes i constitució provisional de les juntes generals.
Termini màxim per presentar reclamació davant els comitès electorals.
Termini màxim per resoldre el Comitè electoral la reclamació.
Si no hi ha hagut reclamacions, constitució definitiva de les juntes generals.
Si s'han presentat recursos, constitució definitiva de les juntes generals.
—2 Eleccions al capítol i a la presidència de les confraries de pescadors
El 30 d'octubre de 2012 o el 5 de novembre de 2012 es constitueixen definitivament les juntes generals de cada confraria, que han d'escollir els patrons o patrones majors i els membres dels capítols.
Elecció del patró o patrona major i els membres del capítol de cada confraria.
Constitució provisional dels capítols.
Termini màxim per resoldre la reclamació per part dels comitès electorals.
Si no s'ha presentat reclamació, proclamació definitiva del patró o patrona major i constitució definitiva del capítol de cada confraria.
Termini màxim per resoldre el recurs per part de la Junta Electoral.
Si s'ha presentat recurs, constitució definitiva del capítol de cada confraria i proclamació definitiva del patró o patrona major de cada confraria.
—3 Eleccions als òrgans de govern de les federacions territorials de les confraries de pescadors
Comença el procés d'elecció dels comitès executius i presidents o presidentes de les federacions territorials de les confraries de pescadors.
Termini màxim de presentació de candidatures.
Proclamació provisional de candidatures.
Termini màxim per presentar reclamacions a les candidatures davant els comitès electorals.
Termini màxim per resoldre les reclamacions els comitès electorals.
Votació i proclamació de persones electes.
Constitució provisional dels comitès executius i proclamació provisional de presidents o presidentes de cada federació territorial.
Termini màxim per presentar recurs davant de la Junta Electoral.
Proclamació definitiva del president o presidenta de cada federació territorial i del comitè executiu.
Si no s'han presentat reclamacions, la proclamació definitiva és el 13 o 14 de desembre de 2012.
Si no s'han interposat recursos, la proclamació definitiva és el 15 o 17 de desembre de 2012.
—4 Eleccions als òrgans de govern de la Federació Nacional Catalana de Confraries de Pescadors
Comença el procés d'elecció del president i comitè executiu de la Federació Nacional Catalana de Confraries de Pescadors.
Termini màxim de presentació de candidatures a president de la Federació Nacional Catalana de Confraries de Pescadors.
Proclamació provisional de candidats a president.
Termini màxim per interposar reclamació davant del Comitè Electoral contra la proclamació provisional de candidats.
Termini màxim per resoldre les reclamacions per part del Comitè Electoral.
Termini màxim per resoldre els recursos per part de la Junta Electoral.
Votació i proclamació d'electes.
Constitució provisional dels òrgans de govern de la Federació Nacional Catalana de Confraries de Pescadors.
Termini màxim per presentar reclamació davant el Comitè Electoral.
Proclamació definitiva dels òrgans de govern de la Federació Nacional Catalana de Confraries de Pescadors, en funció si han existit reclamacions
Si no s'han presentat reclamacions, la proclamació definitiva és el dia 4 de gener de 2013.
Si no s'han presentat recursos, la proclamació definitiva és el dia 7 de gener de 2013
4 de febrer de 2012, 7 de febrer de 2013 o 8 de febrer de 2013
Dissolució de l'Administració electoral.